Slovenská sporiteľňa

Slovenská sporiteľňa bola založená v roku 1825 ako vôbec prvá sporiteľná inštitúcia na území dnešného Slovenska. Vznikla postupnou zmenou z filiálok Die Erste oesterreichische Spar-Casse v Bratislave. V súčasnosti je s viac ako 1,8 milióna klientov najväčšou bankou na Slovensku. Dlhodobo si udržuje vedúce postavenie v oblasti celkových aktív, úverov obyvateľstvu, vkladov klientov, vydaných bankových, počte obchodných miest a bankomatov. Komplexné služby ponúka v takmer 140 pobočkách a 4 firemných centrách (k 31. 12. 2024). Klienti majú k dispozícii viac ako 750 bankomatov po celom Slovensku. Od roku 2001 je Slovenská sporiteľňa členom Erste Group, ktorá bola v roku 1819 založená ako prvá rakúska sporiteľňa (Erste österreichische Spar-Casse). Od roku 1997 sa Erste Group stala jednou z najväčších stredoeurópskych bankových skupín so 55 431 zamestnancami. Obsluhujú približne 23,1 milióna klientov v takmer 2 088 pobočkách v ôsmich krajinách východnej časti Európskej únie (Česko, Chorvátsko, Maďarsko, Poľsko, Rakúsko, Rumunsko, Slovensko, Slovinsko) a Bosne, Čiernej hore, Severnom Macedónsku v Srbsku. Dejiny Slovenská sporiteľňa je najstaršia banka na Slovensku. 1819 – vzniká Erste oesterreichische Spar-Casse 1825 – filiálka (komandita) Erste oesterreichische Spar-Casse v Prešporku (Bratislave) – poskytuje prototyp sociálneho poistenia prostredníctvom "všeobecného penzijného ústavu" 1827 – Erste oesterreichische Spar-Casse poskytuje sporiteľničné služby v Levoči, Banskej Bystrici a Trnave 1828 – Erste oesterreichische Spar-Casse poskytuje sporiteľničné služby v Prešporku (Bratislave) 1841/42 – Prešporská sporiteľňa – prvá samostatná sporiteľňa v Prešporku (Bratislave) 1844 – samostatné sporiteľne v Košiciach a Trnave 1845 – samostatné sporiteľne v Komárne, Prešove a Zvolene 1846 – 1848 – samostatné sporiteľné vznikajú vo väčšine slovenských miest Banskej Štiavnici, Kremnici, Lučenci, Nových Zámkoch, Spišskej Novej Vsi 1870 – zmena názvu na Prešporská I. sporiteľňa 1923 – založenie Mestskej sporiteľne v Bratislave 1948-52 – centralizácia a zoštátnenie 1969 – Slovenská štátna sporiteľňa, š.p.ú. 1988 – začína poskytovať platobné karty 1989 – sprevádzkovala prvý bankomat v ČSSR na Námestí SNP v Bratislave 1990 – získanie univerzálnej bankovej licencie 1991 – vstupuje na peňažný a kapitálový trh 1994 – transformácia na Slovenskú sporiteľňu, a.s. 1998 – 2000: príprava na privatizáciu 2000 – privatizácia majoritného podielu 87,18 % akcií 2001 – súčasť finančnej skupiny Erste Bank der oesterreichischen Sparkassen AG 2017 – najväčšia komerčná banka na Slovensku poskytujúca komplexné produkty a služby 2018 – s cieľom znížiť vizuálny smog, od začiatku augusta Slovenská sporiteľňa prestala využívať na vonkajšiu reklamu verejné priestranstvá. Vo vonkajšej reklame pokračuje len s označením vlastných pobočiek 2018 – Slovenská sporiteľňa priniesla svojim klientom platenie cez Google Pay 2019 – od januára prestáva využívať tlačené informačné letáky vo svojich pobočkách 2019 – Slovenská sporiteľňa priniesla svojim klientom platenie cez Apple Pay, Garmin Pay a Fitbit Pay 2020 – V spolupráci s Nadáciou Slovenskej sporiteľne venovala 1 milión eur na boj s pandémiou koronavírusu 2022 – Spolu pre Ukrajinu – Balík pomoci pre občanov Ukrajiny/Разом для України – у нас є пакет допомоги для громадян України[nefunkčný odkaz] 2022 – štartuje prvý corporate venture fond Seed Starter Slovenskej sporiteľne,*- 2023 – ako prvá slovenská banka umožňuje svojim klientom pravidelne investovať do ETF fondov. Ratingy Moody's Investors Service Rating dlhodobých vkladov v domácej a cudzej mene: A1, stabilný výhľad Rating krátkodobých vkladov v domácej a cudzej mene: P-1 Dlhodobý rating emitenta: A3, stabilný výhľad Rating rizika protistrany: A1/P-1 Hodnotenie rizika protistrany (dlhodobé/krátkodobé): A2/P-1 Základné kreditné hodnotenie: baa2 Upravené základné kreditné hodnotenie: baa1 Rating krytých dlhopisov: Aaa Moderná a najväčšia banka na Slovensku Slovenská sporiteľňa je dlhodobo najväčšou bankou na Slovensku, čo jej dovoľuje investovať nemalé finančné prostriedky do vývoja a zlepšovania bankových technológii. Modernizuje svoje bankové systémy a pobočky, čím prináša svojim klientom ten najväčší komfort. Jedným z posledných projektov Slovenskej sporiteľne bol nový internet banking s názvom George, ktorý dostal podtitul nové šikovné bankovanie od Slovenskej sporiteľne. George prináša moderné bankové funkcie ako rýchlejšie bankovanie, intuitívne vyhľadávanie či skenovanie účteniek a mnoho viac. Ocenenia 2005, 2006, 2011, 2012, 2013, 2014, 2015, 2019, 2022: Euromoney Awards for Excellence – Najlepšia banka na Slovensku (Best Bank in Slovakia) 2011, 2012, 2013, 2014, 2015, 2019: The Banker – Bank of the Year 2012, 2013, 2014, 2015, 2016, 2018, 2019: TREND – TREND TOP Banka roka 2015, 2016, 2017, 2018, 2019, 2020: Naj zamestnávateľ roka – Profesia.sk 2017: Via Bona v kategórii: Zodpovedná veľká firma 2019: Cena inakosti – Iniciatíva inakosť 2020: ocenená magazínom Global Finance za výnimočné líderstvo počas krízy 2026: Best Bank in Slovakia: Global Finance Sponzoring Slovenská sporiteľňa je sponzorom nasledovných športových a kultúrnych podujatí: detská tour Petra Sagana festival Pohoda Liga proti rakovine – Deň narcisov Stará tržnica v Bratislave Referencie Externé odkazy Oficiálna stránka